Palesa le nonyana li qaptjoa, Letšoao la tattoo ka metsing ka morao le etsa hore basali ba bonahale ba le batle ebile ba khahleha
20. Motsoako oa tattoo ka lehlakoreng le ka morao o etsa hore basali ba bonahale ba le motle ebile ba le monate YES! Kea le leboha ka ENA Blog poso Leeto! IT o ka ba khothatsa bona hore u NTSE bulehetse ETSA MUSIC EMPA ka nako e tšoanang NA lula TŠEPAHALA HO TŠEBELETSONG kerekeng. O ONE tsebo DUDE. Ke labalabela ho UTLOA U PHELA a boela. Rapella lōna.
Ke rata kamoo Trip Lee e etsa seo Jehova a mo bitsa ho etsa. O e latelang Morena le hore a tlotlise mo le 'mino oa hae. 'Ne le etse seo Morena o bitselitse hore u se etse. Didirišwa tša go ithuta Beibele
Tirelo ya Rena ya Mmušo
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
KAROLO 2 Go Bolela ka Mmušo—Go Phatlalatša Ditaba tše Dibotse Lefaseng ka Bophara
KGAOLO 8 Didirišwa tša go Nea Bohlatse—Go Tšweletša Dikgatišo Bakeng sa Tšhemo ya Lefase ka Bophara
KAROLO 4 Diphenyo tša Mmušo wa Modimo—Go Thea Ditaba tše Dibotse ka Molao
KAROLO 7 Dikholofetšo tša Mmušo wa Modimo—Dilo ka Moka di Dirwa tše Mpsha
KGAOLO 22 Mmušo wa Modimo o Phethagatša Thato ya Gagwe mo Lefaseng
Dihlatse tša Jehofa
Dilo tše di Lego Gona
Dikgatišo tše di Lego Gona
1, 2. Ke tiragalo efe e kgolokgolo yeo e diragetšego historing ya lefase, gona ke ka baka la’ng go sa makatše gore ga se ya direga pepeneneng?
4 Phethagalong ya mehleng yeno ya boporofeta bjo, Jehofa, yena “Morena wa therešo,” o tlile neng go tlo hlahloba bao ba mo hlankelago lapeng la lefaseng la tempele ya gagwe ya moya? Boporofeta bjo bo hlalosa gore Jehofa o be a tla tla le ‘motseta wa kgwerano.’ Motseta yoo e be e le mang? E be e le Kgoši Mesia, yena Jesu Kriste. (Luka 1:68-73) E le Kgoši yeo e bego e sa tšwa go kgethwa, Jesu o be a tla hlahloba le go hlwekiša batho ba Modimo mo lefaseng.—1 Pet. 4:17.
6. Ke mang yo a itlhatsetšego e le “motseta” yo go boletšwego ka yena e sa le pele yo a tlilego pele go tlo lokišeletša batho ba Modimo bakeng sa ditiragalo tšeo di bego di letše ka pele?
7 Barutwana bao ba Beibele ba be ba rapela pele ba ithuta ditherešo tša Beibele; ba dumelelana ka tšona, ba di kgoboketša ke moka ba di gatiša. Ka nywaga e makgolo, dikereke tša Bojakane di be di aparetšwe ke leswiswi la moya; dithuto tša tšona tše dintši di be di theilwe boheiteneng. Mohlala o mogolo wa dithuto tše bjalo ke thuto ya go se hwe ga moya (soul). Lega go le bjalo, nywageng ya bo-1800, batho ba sego kae bao ba bego ba ithuta Beibele ka mafolofolo ba ile ba sekaseka thuto yeo gomme ba hwetša gore ga e thekgwe ke Lentšu la Modimo. Henry Grew, George Stetson le George Storrs ba ile ba pepentšha maaka ao a Sathane ka go nea dipolelo ka sebete le ka go ngwala ka wona. * Mafelelong, mošomo wa bona o ile wa kgoma kudu C. T. Russell le badirišani ba gagwe.
8 Sehlopha se senyenyane sa Barutwana ba Beibele se ile sa hwetša gore dithuto tše dingwe gape tšeo di tswalanago le go se hwe ga moya le tšona di be di gakantšha e bile e le maaka—ka mohlala, thuto ya gore baloki ka moka ba ya legodimong goba gore Modimo o hlokofatša meoya ya batho ba kgopo mollong wa dihele o sa timego. Russell le badirišani ba gagwe ba ile ba pepentšha maaka ao ka sebete ka go ngwala dihlogo tše dintši ka ona, ka dipuku, dipukwana, dipampišana le dithero tše di gatišitšwego.
10. Makasine wa Morokami o ile wa bontšha bjang gore 1914 e be e tla ba ngwaga wa bohlokwa?
11, 12. (a) Ngwanabo rena Russell o ile a reta mang ka seo a bego a se ruta? (b) Modiro wo o bego o dirwa ke Russell le badirišani ba gagwe nywagasomeng ya pele ga 1914 o be o le bohlokwa gakaaka’ng?
12 Seo banna bao ba botegago ba ilego ba se dira go lwela therešo nywagasomeng ya pele ga 1914 e bile se se makatšago e le ruri! Ge re lebelela morago, makasine wa The Watch Tower and Herald of Christ’s Presence wa November 1, 1917, o itše: “Batho ba dimilione lehono ba lokologile poifong yeo e bakwago ke thuto ya mollo wa dihele le dithuto tše dingwe tša maaka . . . Lephoto la Therešo, leo le thomilego nywageng e fetago e masome a mane e fetilego, le gola ganyenyane-ganyenyane e bile le tla tšwela pele le gola go fihlela le aparetša lefase; le gona baganetši ba therešo ba tla leka go kgaphela morago ka lefsielo lephoto leo la therešo e le ge ba leka go dira gore therešo e se phatlalale le lefase.”
14 Go thwe’ng ka rena lehono? Re ka ithuta’ng go bana babo rena bao ba phetšego nywageng ya ka godimo ga e lekgolo e fetilego? Le rena re swanetše go bala le go ithuta Lentšu la Modimo ka mafolofolo. (Joh. 17:3) Ge batho ba lefase le la go rata dilo tše di bonagalago ba bolawa ke tlala ya moya, eka rena re ka tšwela pele re iphepa ka dijo tša moya le go feta!—Bala 1 Timotheo 4:15.
16, 17. (a) Bolumo ya Boraro ya puku ya Millennial Dawn le makasine wa Morokami di ile tša kgothaletša batho bjang gore ba kgaogane le bodumedi bja maaka? (b) Ke dilo dife tšeo di ilego tša dira gore batho ba se tšeele ditemošo tšeo godimo? (Bona mongwalo wa ka tlase.)
16 Ka mohlala, ka 1891, Bolumo ya Boraro ya puku ya Millennial Dawn e ile ya hlalosa gore Modimo o hlaswa Babilona ya mehleng yeno gomme ya re: “Modimo o šišimišwa ke dikereke ka moka tša Bojakane.” E okeditše ka gore bohle bao ba “sa dumelelanego le dithuto tša yona tša maaka le mekgwa ya yona, ga bjale ba laelwa gore ba tšwe go yona.”
18 Ge nkabe ditemošo tše bjalo tša gore batho ba tšwe go Babilona o Mogolo di se tša ka tša tsebatšwa ka mehla, na Kriste Kgoši yeo e bego e sa tšwa go kgethwa a ka ba a ile a ba le sehlopha sa batlotšwa seo se bego se itokišitše mo lefaseng? Aowa, ka gobane ke feela Bakriste bao ba lokologilego bokgobeng bja Babilona bao ba ka rapelago Jehofa “ka moya le ka therešo.” (Joh. 4:24) Na le rena lehono re ikemišeditše go dula re se karolo ya bodumedi bja maaka? Anke re tšweleng pele re ekwa taelo e rego: “Etšwang go yena batho ba ka”!—Bala Kutollo 18:4.
19, 20. Makasine wa Morokami o ile wa kgothaletša bjang batho ba Modimo gore ba bokane gotee bakeng sa borapedi?
20 Ka 1882, makasine wa Morokami o ile wa gatiša sehlogo se se rego, “Go Bokana Gotee.” Sehlogo seo se ile sa kgothaletša Bakriste gore ba sware diboka “bakeng sa go agana, go kgothatšana le go matlafatšana.” Se itše: “Ga go na taba gore motho o rutegile goba gore o na le bokgoni bjo itšego. Anke yo mongwe le yo mongwe a tle le Beibele ya gagwe, pampiri le phentshele, gomme le diriše thušo le ge e le efe yeo e lego gona go etša Concordance, . . . ka mo le ka kgonago. Kgethang taba yeo le nyakago go e ahlaahla; le kgopele Moya gore o le thuše go e kwešiša; ke moka le bale, le naganišiše, le bapišeng mangwalo gomme Modimo o tla le thuša go kwešiša therešo.”
22. Batho bao ba botegago ba ile ba arabela bjang keletšong ya gore ba be gona dibokeng tša Bokriste, gona re ka ithuta’ng go bona?
23. Morokami o ile wa bolela bjang ka mo go kwagalago gore batlotšwa ka moka ba swanetše go phatlalatša therešo?
23 Barutwana ba Beibele ba ile ba ruta gore batlotšwa ka moka ba swanetše go phatlalatša therešo. Ka 1885, Morokami o ile wa re: “Ga se ra swanela go lebala gore motlotšwa yo mongwe le yo mongwe o tloleditšwe go dira boboledi (Jes. 61:1), o bileditšwe bodiredi.” Tokollo ya 1888 e be e na le temošo e rego: “Thomo ya rena e molaleng . . . Ge e ba re e hlokomologa gomme re ipeela sehlare sa ntšhirela, go ra gore re bahlanka ba go tšwafa e bile re tla ba re ipontšha re sa swanelegele tokelo ye e kgolo ya go tlotšwa.”
Re swanetše go ipotšiša gore: ‘Na modiro wa boboledi o tla pele bophelong bja ka?’
26. (a) Ke ka baka la’ng batho ba Modimo ba be ba swanetše go dira modiro wa boboledi gore ba itokišeletše pušo ya Kriste? (b) Ke dipotšišo dife tšeo re swanetšego go ipotšiša tšona?
Mmušo wa Modimo o Tswetšwe!
28 Ga go pelaelo gore seo Johane a se bonego ponong yeo e be e le go tswalwa ga Mmušo wa Mesia. Ruri tiragalo yeo e be e kgahliša, eupša ga se ya kgahla batho ka moka. Sathane le batemona ba gagwe ba ile ba lwa le barongwa ba botegago bao ba bego ba eteletšwe pele ke Mikaele, goba Kriste. Mafelelo e bile afe? Re bala gore: “Drakone e kgolo ya lahlwa, yona noga ya kgale yeo e bitšwago Diabolo le Sathane, yeo e timetšago lefase ka moka; ya lahlelwa lefaseng gomme barongwa ba yona ba lahlwa le yona.”—Kut. 12:7, 9.
29, 30. Ka morago ga gore Mmušo wa Mesia o tswalwe, maemo a ile a fetoga bjang (a) mo lefaseng? (b) kua legodimong?
30 Lega go le bjalo, legodimong go be go tletše lethabo. Sathane le batemona ba gagwe ba be ba rakilwe sa ruri. Pego ya Johane e re: “Ka baka leo, thabang lena magodimo le bao le dulago go ona!” (Kut. 12:12) Ka ge bjale magodimo a hlwekišitšwe gomme Jesu a beilwe sedulong e le Kgoši, Mmušo wa Mesia o be o loketše go gata mogato bakeng sa batho ba Modimo ba mo lefaseng. O be o tla gata mogato ofe? Go etša ge re bone mathomong a kgaolo ye, Kriste e le ‘motseta wa kgwerano’ o be a tla thoma pele ka go hlwekiša bahlanka ba Modimo mo lefaseng. Seo se be se tla bolela’ng?
31. Maleaki o boletše’ng e sa le pele mabapi le nako ya go hlwekišwa, gomme boporofeta bjoo bo ile bja thoma go phethagala bjang?(Bona le mongwalo wa ka tlase.)
31 Maleaki o boletše e sa le pele gore mogato wa go hlwekišwa o be o ka se be bonolo. O ngwadile gore: “Ke mang yo a tlago go kgotlelela letšatši la go tla ga gagwe, le gona ke mang yo a tlago go ema ge a tšwelela? Ka gobane o tla etša mollo wa motološi wa tšhipi gomme a etše le sesepe sa mohlatswi.” (Mal. 3:2) Ruri mantšu ao a ile a phethagala! Go thoma ka 1914, batho ba Modimo mo lefaseng ba ile ba welwa ke diteko tše dikgolo le mathata ka go latelana. Ge Ntwa ya Pele ya Lefase e dutše e kgatlampana, Barutwana ba bantši ba Beibele ba ile ba tlaišwa o šoro le go golegwa. *
33. Dilo tšeo di sa kago tša phethagala di ile tša leka batho ba Modimo bjang?
34. Ke teko efe e kgolokgolo yeo e ilego ya tšwelela ka 1918, gona ke ka baka la’ng Bojakane bo ile bja nagana gore batho ba Modimo ba be ba ‘hwile’?
36. Ke’ng seo se ilego sa bontšha gore batho ba Modimo ba be ba tsoga moyeng?
38 Eupša go sa šetšwe ditlhaselo tše bjalo, balatedi ba Kriste ba mo lefaseng ba ile ba tšwela pele ba atlega kudu moyeng. Phenyo le ge e le efe le katlego le ge e le efe tšeo ba bilego le tšona go tloga ka nako yeo di re nea bohlatse bjo matla bja gore Mmušo wa Modimo o a buša! Ke feela ka thekgo ya Modimo le tšhegofatšo ya gagwe—tšeo a di neago ka Morwa wa gagwe le ka Mmušo wa Mesia—moo sehlopha se senyenyane sa batho ba sa phethagalago se bego se ka dula se fenya Sathane le tshepedišo ye ya gagwe e kgopo!—Bala Jesaya 54:17.
39, 40. (a) Tše dingwe tša dibopego tša kgatišo ye ke dife? (b) Go ithuta puku ye go ka go hola bjang?
^ par. 7 Ge o nyaka go ithuta mo go oketšegilego ka Grew, Stetson le Storrs, bala puku ya Dihlatse tša Jehofa—Bagoeledi ba Mmušo wa Modimo, matlakala 45-46.
^ par. 17 Selo se sengwe seo se ilego sa dira gore batho ba se tšeele godimo ditemošo tša mehleng yeo ke gore di be di šoma kudu go mohlatswana wa Kriste wa ditho tše 144 000. Go kgaolo 5 re tlo ithuta gore pele ga 1935 go be go naganwa gore “lešaba le legologolo,” go etša ge le hlaloswa bjalo go Kutollo 7:9, 10 ka go King James Version, le be le tla akaretša mašaba a batho bao ba lego dikerekeng tša Bojakane le gore ba be ba tla putswa ka go newa maemo a bobedi legodimong ka gobane ba ile ba thekga Kriste go fihla mafelelong.
^ par. 31 Ka September 1920, makasine wa The Golden Age (ga bjale o bitšwa Phafoga!) o ile wa gatiša tokollo e kgethegilego yeo e bego e hlalosa ditiragalo tše mmalwa tšeo di diragetšego kua Canada, Engelane, Jeremane le United States tša ge bana babo rena ba be ba tlaišwa nakong ya ntwa, tše dingwe tša tšona di be di šiiša dinamana tša mmele. Lega go le bjalo, nywagasomeng ya pele ga ntwa ya pele ya lefase ba be ba sa tlaišwe o šoro go swana le ka tsela yeo.
Ke mang a thušitšego go lokišeletša balatedi ba Jesu ba kgonthe bakeng sa go tswalwa ga Mmušo?
Bakriste ba therešo ba ile ba lokišeletšwa ka ditsela dife bakeng sa pušo ya Mmušo wa Modimo?
Ke dibopego dife tšeo di bontšhago gore Mmušo wa Modimo ke pušo ya kgonthe? (Bona lepokisi le le rego, “ Mmušo wa Modimo—Pušo ya Kgonthe.”)
MMUŠO WA MODIMO—KE PUŠO YA KGONTHE
Na Mmušo wa Modimo ke pušo ya kgonthe? Ela hloko tše sego kae tša dibopego tša Mmušo wa Modimo. Ipotšiše gore: ‘Na dibopego tša Mmušo wo ga se tša kgonthe go fo swana le tša mebušo ya lehono ya batho, gaešita le go di phala kgole?’
Jesu Kriste o beilwe sedulong sa bogoši ka 1914 gomme ke Kgoši e matla, e nago le toka, e bohlale, e nago le kgaugelo le yeo e ikokobeletšago Jehofa Modimo. (Jes. 9:6, 7; 11:1-3) Ka go se swane le babuši ba batho bao ba sa phethagalago, a ka se diriše matla a gagwe gampe, e bile ga a šitišwe go buša ke mekgatlo le babuši bao ba tletšego ka ditshele goba baeletši ba baradia le mekgatlo yeo e nyakago go ikhola.
Bophelo bja Jesu le mohlala wa gagwe ge a be a le mo lefaseng di bopa motheo wa molao o phethagetšego, ke gore “molao wa Kriste.”—Bagal. 6:2; 1 Pet. 2:21.
Jehofa o gafetše Morwa wa gagwe matla ka moka a go ahlola, gomme Jesu o phetha kabelo yeo ka tsela e phethagetšego go phala moahlodi le ge e le ofe wa nama le madi.—Joh. 5:22.
Jesu o na le babušigotee le yena ba 144 000 bao ba tlago go mo thuša go buša ka toka mo lefaseng. Morero o mogolo wa pušo ya gagwe ke go boelanya batho le Modimo, ka gona babušigotee le yena le bona ba tla hlankela e le baperisita bakeng sa wona morero woo.—Kut. 14:1; 20:6.
Sedulo sa Jesu sa bogoši se legodimong, ka lehlakoreng la Tatagwe. Legodimo ke ‘bodulo bja Jehofa bjo bo phagamego bjo bokgethwa le bjo bobotse.’ (Jes. 63:15) Na ke lefelo la kgonthe? Ee, e bile legodimo le phala motsemošate le ge e le ofe goba palamente le ge e le efe mo lefaseng, ka gobane dilo tša gona ga di onale.—Mat. 6:20.
Lehono balata ba Jesu ba swana le badiiledi bao e lego badudi bao ba kwago melao ya nageng goba setšhabeng seo ba dulago go sona. Eupša Jehofa o ba neile naga ya moya, e lego lefelo leo ba hlankelago Kgoši ya bona go lona. (Jes. 60:2; 66:8) Kgauswinyane, Mmušo wa Jesu o tla buša lefase ka moka e le naga ya wona ya kgonthe.—Ps. 72:8.
Kgauswinyane Mmušo wa Modimo o tla phethagatša dikholofetšo tša Modimo tša gore o tla tšhollela batho ditšhegofatšo tše le tše dingwe tše dintši.—Ps. 72:16; Jes. 2:3; 33:24; 35:6; 65:21.
GO ITOKIŠELETŠA GO TSWALWA GA MMUŠO
Ela hloko tše dingwe tša ditiragalo tša histori tšeo di diragetšego nywagasomeng ya pele ga 1914. Na o ka kgona go bona kamoo ditiragalo tše di thušitšego batho ba Modimo go itokišeletša go tswalwa ga Mmušo wa Mesia?
Ngwanabo rena Russell o ile a thoma sehlopha sa go ithuta Beibele; sehlopha se se ile sa thoma go ithuta Beibele ka tsela e rulagantšwego
Ditherešo tša mabapi le moya (soul), topollo le mokgwa woo Kriste a bego a tla boa ka wona di ile tša thoma go kwagala
Go ile gwa gatišwa dipampišana tša matlakala a mmalwa (tše dingwe di be di na le matlakala a ka godimo ga a 100) gomme tša newa babadi ba makasine wa Morokami gore ba di sepedišetše batho mahala
Dihlogo tša go swana le se se rego, “Go Nyakega Baboledi ba 1 000” le se se rego, “Re Tloleditšwe go Bolela” di ile tša kgothaletša batho go tšea karolo bodireding
Bakriste bao ba bego ba se ba hlwa ba thoma go swara diboka ba ile ba kgothaletšwa go dira bjalo
Makasine wa Morokami o ile wa laletša babadi ba wona gore ba be gona “sebokeng sa batho bohle” sa matšatši a mararo seo se bego se tla swarwa ka morago ga Segopotšo sa lehu la Kriste, ya ba ge go thomile mokgwa wa go swara dikopano tša selete ngwaga le ngwaga
C. T. Russell o ile a thoma lesolo le legolo la go ya ka ntle ga United States a tsoma ditsela tša go “phatlalatša Therešo”
Modiro wa boboledi o ile wa fihla dinageng tše 28
C. T. Russell le badirišani ba gagwe ba tshelelago ba ile ba tšea leeto la dikhilomithara tše e ka bago tše 56 000 go dikologa lefase ba nyaka go bona ge e ba dinageng tše dingwe “go na le Bokriste goba bo be bo ka thongwa,” go akaretša le China, India, Japane le Philippines
Filimi ya “Photo-Drama of Creation” e ile ya bontšhwa ka lekga la pele kua New York ka January 11, ke moka ya bontšhwa ditoropong tše dingwe tše hlano kgweding e latelago. Ge ngwaga woo o fela, e be e šetše e bogetšwe ka dibopego tše di fapafapanego ke batho ba e nyakilego go ba ba 9 000 000 kua Amerika Leboa, Yuropa, Australia le New Zealand
Ka October, C. T. Russell o ile a tsebiša lapa la Bethele gore: “Mabaka a Bantle a fedile; dikgoši tša bona di bile le sebaka sa tšona.” Kgaetšedi yo mongwe yo a bego a le gona o re Ngwanabo rena Russell o okeditše ka gore: “Ka gona ga re tsebe seo se tlago go re diragalela”
Sehlogo se se lokiša kwešišo ya rena ka mohlanka yo a botegago le wa temogo. Bona kamoo katlego ya rena ya moya e ithekgilego ka mokero wo.
Ye ke kanegelo ya batho ba ikemišeditšego go phela seetšeng sa therešo ya Beibele le ge ba ganetšwa. Mohlala wa bona o tla go matlafatša gore o tšwele pele o hlankela Modimo ka potego.
MMUŠO WA MODIMO O A BUŠA!
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG